Diari Oficial de la Generalitat Valenciana


Sumari del DOGV 5249, del 02-05-2006 (2006/4872)

RESOLUCIÓ de 26 d'abril de 2006, de la Direcció General d'Administració Autonòmica, de Correcció d'Errors de la Resolució de 18 d'abril de 2006, de la mateixa Direcció General, per la qual s'adjudiquen destinacions als participants en el Concurs de Mèrits núm. 66/2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5249

Data del DOGV
:   02-05-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/4872


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 26 d'abril de 2006, de la Direcció General d'Administració Autonòmica, de Correcció d'Errors de la Resolució de 18 d'abril de 2006, de la mateixa Direcció General, per la qual s'adjudiquen destinacions als participants en el Concurs de Mèrits núm. 66/2005. [2006/X4872]  
Per Resolució de 16 de maig de 2005, de la Direcció General d'Administració Autonòmica, publicada en el DOGV núm. 5.014, de 26 de maig de 2005, es va convocar Concurs de Mèrits núm. 66/2005, per a la provisió de llocs de treball de naturalesa funcionarial, sector administració especial, grup B, assistents socials/diplomats en treball social.  
Per Resolució de l'1 de desembre de 2005, de la Direcció General d'Administració Autonòmica, publicada en el DOGV núm. 5.153, de data 13 de desembre de 2005, s'amplia el termini establit per a resoldre la Convocatòria de l'esmentat Concurs de Mèrits.  
Finalitzada l'avaluació dels mèrits dels concursants i la resta de tràmits d'execució de la Convocatòria, la Comissió d'Avaluació va formular, en data 22 de març de 2006, proposta definitiva d'adjudicació.  
Mitjançant escrits tramesos a la Direcció General d'Administració Autonòmica, els participants María Purificación Soriano Besó, amb NRP núm. 05248635S1, i José Vicente Pérez Cosín, amb NRP núm. 49433608J5, formulen renúncia al lloc adjudicat en aquest Concurs, de conformitat amb l'article 24.2 del Decret 33/1999, del Govern Valencià, en haver-ne obtingut un altre en la Convocatòria concurrent núm. 68/2005, per a la provisió de llocs de treball de naturalesa funcionarial, sector administració especial, grup B, director centre especialitzat d'atenció als majors i director residència, de la Conselleria de Benestar Social.   
Així mateix, la concursant Amparo Aliaga Valero, amb NRP núm. 05888501C5, presenta escrit en què sol·licita que es deixe sense efecte la seua participació en el Concurs núm. 66/2005, i renuncia al lloc adjudicat, en haver obtingut destinació definitiva després de la superació de les proves selectives d'accés al grup A, sector administració general, Convocatòria núm. 3/2000, i va prendre possessió, en data 12 de desembre de 2005, del lloc adjudicat en virtut de la Resolució de la Direcció General d'Administració Autonòmica, de l'1 de desembre de 2005, publicada en el DOGV núm. 5.150, de 7 de desembre de 2005.  
Vistos els esmentats escrits, es van adjudicar els llocs de què resultaven adjudicataris aquests concursants al següent participant per orde de puntuació, amb els efectes subsegüents en la resta de places adjudicades.  
Per sengles resolucions de 18 d'abril de 2006, de la Direcció General d'Administració Autonòmica, publicades en el DOGV núm. 5.246, de 26 d'abril de 2006, s'adjudiquen destinacions als participants en els concursos de mèrits núms. 66/2005 i 68/2005.  
Advertit error en la publicació dels annexos I i II de la Resolució per la qual s'adjudiquen destinacions als participants de la Convocatòria núm. 66/2005, en haver sigut publicada la proposta d'adjudicació formulada en data 22 de març de 2006, procedeix efectuar la seua correcció, d'acord amb el que disposa l'article 105.2, de la Llei 30/1992, de 26 de novembre, modificada per la Llei 4/1999, de 13 de gener.  
Per tant, i en exercici de les competències atribuïdes per l'article 18, del Decret 153/2005, de 28 d'octubre, del Govern Valencià, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer  
Procedir novament a la publicació completa dels annexos I i II de la Resolució d'aquesta Direcció General, de data 18 d'abril de 2006, publicada en el DOGV núm. 5.246, de 26 d'abril de 2006, per la qual s'adjudiquen destinacions als participants en el Concurs de Mèrits núm. 66/2005, per a la provisió de llocs de treball de naturalesa funcionarial, sector administració especial, grup B, assistents socials/diplomats en treball social.  
Segon  
Els corresponents cessament i preses de possessió que es deriven d'aquesta nova adjudicació, així com els efectes econòmics, són els previstos en l'apartat segon de la Resolució de 18 d'abril de 2006.  
Tercer. Recurs  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat aquesta resolució, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.  
València, 26 d'abril de 2006.. El director general d'Administració Autonòmica: Miguel Antonio Crespo Marzal.